34. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 80 της 23 Φεβρ. /4 Μαρτ. 1985 (ΦΕΚ Α΄  29) Προϋποθέσεις για τη λήψη τίτλου ιατρικής ειδικότητας Γενικής Ιατρικής. Έχοντας υπόψη: 1.Τις διατάξεις της παρ. 2 του άρθρ. 31 του Νόμ. 1397/1983 «Εθνικό Σύστημα Υγείας» (ΦΕΚ 143/7.10.83 τ.Α΄). 2.Την 4/19.7.84 απόφαση της Ολομέλειας του Κεντρικού Συμβουλίου Υγείας. 3.Το άρθρ. 4 της απόφασης Υ. 188/12.5.83 του Πρωθυπουργού και του Υπουργού Υγείας και Πρόνοιας (ΦΕΚ Β΄ 248). 4.Την 95/1985 γνωμοδότηση του Συμβουλίου της Επικρατείας, με πρόταση του Υπουργού Υγείας και Πρόνοιας, αποφασίζουμε: Άρθρ.1.-Ο συνολικός χρόνος μετεκπαίδευσης των ιατρών, για την απόκτηση του τίτλου της ιατρικής ειδικότητας της Γενικής Ιατρικής, καθορίζεται σε 3 χρόνια, ως ακολούθως: α)3 μήνες σε Κέντρο Υγείας. β)3 μήνες στην Κοινωνική Ιατρική. γ)3 μήνες στην Κοινωνική Ψυχιατρική και Κλινική Ψυχιατρική σε Κέντρο Ψυχικής Υγείας. δ)3 μήνες στον Εργαστηριακό Τομέα. ε)12 μήνες στον Παθολογικό Τομέα, από τους οποίους 6 μήνες Παθολογία, 3 μήνες Παιδιατρική, 2 Καρδιολογία και 1 Δερματολογία. στ)12 μήνες στο Χειρουργικό Τομέα, από τους οποίους 4 μήνες στη Γενική Χειρουργική, 2 Ορθοπεδική-Τραυματιολογία, 4 μήνες Μαιευτική - Γυναικολογία, 1 Οφθαλμολογία και 1 Ωτορινολαρυγγολογία. 591 Ιατρικές Ειδικότητες 34.Ζ.β.33-38 Άρθρ.2.-Επιφυλασσομένης της διατάξεως της τελευταίας περιόδου του άρθρ. 31 παρ. 2 του Νόμ. 1397/83, από τη δημοσίευση του παρόντος καταργούνται οι ακόλουθες διατάξεις: α)Το άρθρ. 5 (Κεφ. Γ΄) του Ν.Δ. 4111/60 «περί τροποποιήσεως και συμπληρώσεως των περί Υγειονομικών Συλλόγων κλπ.» (ΦΕΚ 163/9.10.60 τ.Α΄). β)Το άρθρ. 1 του Νόμ. 633/77 «περί ρυθμίσεως θεμάτων αφορώντων εις το προσωπικό των Αγροτικών Ιατρείων και Υγειονομικών Σταθμών» (ΦΕΚ 187/20.6.77 τ.Α΄). γ)Το εδάφιο «Γενική Ιατρική κλπ.» της απόφασης Α4/4063/81 του Υπουργού Κοιν. Υπηρεσιών «περί χρόνου μετεκπαιδεύσεως ιατρών για απόκτηση ειδικότητας» (ΦΕΚ 631/81,τ.Β΄). 